სალი რაიდი

სალი კრისტენ რაიდი (ინგლ. Sally Kristen Ride; დ. 26 მესი, 1951, ლოს-ანჯელესი, კალიფორნია, ააშ — ღ. 23 კვირკვე, 2012, სან-დიეგო, კალიფორნია, ააშ) — ამერიკალი ასტრონავტი დო ფიზიკოსი. დებადჷ ლოს-ანჯელესის, გურაფულენდჷ ფიზიკას სტენფორდიშ უნივერსიტეტის. გურაფაშ თებაშ უკულ მუშენდჷ სტენფორდიშ უნივერსიტეტის დო კალიფორნიაშ უნივერსიტეტის (სან-დიეგო). გიმირკვიუ ვაღოზოვანი ოპტიკა.  1978 წანას ნასას ქაკათჷ დო რდჷ ნასაშ შხვადოშხვა მისიეფიშ მაკათური. სალი რაიდი რდჷ მაართა ამერიკალი ოსური, ნამუქჷთ გიშართჷ კოსმოსიშა 1983 წანას. თაშნეშე რაიდი რდჷ მასუმა ოსური კოსმოსის, ვალენტინა ტერეშკოვაშ დო სვეტლანა სავიცკაიაშ უკული. 1987 წანას რაიდიქ ნასა ქიდიტუ. რდჷ შხვადოშხვა პრემიეფიშ, ჯილდოეფიშ ლაურეატი დო მენცარული სტატიეფიშ დო პუბლიკაციეფიშ ავტორი. ღურუ 2012 წანაშ 23 კვირკვეს, პანკრეასიშ კიბოთ.

ქოძირით თაშნეშე
 ოსურეფი კოსმოსის

რესურსეფი ინტერნეტის
 Biography at NASA
 Sally Ride Science Festivals
 Sally Ride Girls Science Camps 
 Sally Ride Science company website



კატეგორია:ამერიკალეფი
კატეგორია:ამერიკალი ასტრონავტეფი
კატეგორია:ამერიკალი ფიზიკოსეფი
კატეგორია:ამერიკალი ოსურეფი კოსმოსის
კატეგორია:ლგბტ ასტრონავტეფი
კატეგორია:ლგბტ ფიზიკოსეფი
კატეგორია:დუნაბადი 1951
კატეგორია:ნაღურა 2012